**Csapi Község Önkormányzat Képviselő-testületének**

**5 / 2013. ( III.25.) önkormányzati rendelete**

**a köztisztaságról, valamint a szervezett köztisztasági szolgáltatás kötelező igénybevételéről**

***(módosításokkal egységes szerkezetben)***

Csapi Község Önkormányzati Képviselő-testülete a Magyarország helyi önkormányzatairól szóló, 2011. évi CLXXXIX. törvény az egyes helyi közszolgáltatások kötelező igénybevételéről szóló 1995. évi XLII. tv., valamint a hulladékról szóló 2012. évi CLXXXV. tv. 35.§.-a alapján, az Alaptörvény 32. cikkében foglalt felhatalmazás alapján az alábbi rendeletet alkotja:

 **I. Általános rendelkezések**

1.§.(1) E rendelet célja, hogy Csapi község közigazgatási területén a köztisztaságot fenntartsa.

 (2) A rendelet hatálya a község közigazgatási területén állandó, vagy ideiglenes jelleggel tartózkodó magánszemélyekre, jogi személyekre, valamint jogi személyiséggel nem rendelkező egyéb szervezetekre terjed ki.

 (3) Az egyes ingatlanok tisztántartásáról az ingatlan tulajdonosának, használójának kell gondoskodnia.

 (4) A település teljes közigazgatási területén a szervezett szemétszállításról az önkormány-

 zat gondoskodik.

 (5) E rendelet alkalmazásában:

1. Települési szilárd hulladék:
	1. a háztartási hulladék: az emberek mindennapi élete során, a lakásokban, a pihenés, üdülés céljára használt helyiségekben és a lakóházak közös használatú helyiségeiben és területein, valamint az intézményekben keletkező,
	2. a közterületi hulladék: közforgalmú és zöldterületen keletkező hulladék,
	3. a háztartási hulladékhoz hasonló jellegű és összetételű hulladék: gazdasági vállalkozásoknál keletkező veszélyesnek nem minősülő szilárd hulladék.
2. Lomtalanítás alá tartozó háztartási szilárd hulladék: az alkalmilag képződött vagy felhalmozódott háztartási szilárd hulladék, amely a közszolgáltatást végző szolgáltató által rendszeresen elszállított gyűjtőedényzetben mérete vagy mennyisége miatt nem helyezhető el, és amelynek elszállításáról és ártalmatlanításáról a szolgáltató gondoskodik.
3. Hulladékkezelési tevékenység: a hulladék begyűjtése, átmeneti tárolása, lerakóhelyre történő elszállítása
4. Veszélyes hulladék: a hulladékgazdálkodásról szóló 2012. évi CLXXV. tv. 1. sz. mellékletében felsorolt tulajdonságok közül legalább eggyel rendelkező hulladék.
5. Szelektíven gyűjtendő hulladék: Csapi község közigazgatási területén létesített hulladékgyűjtő szigeteken elhelyezett gyűjtőedényekben kötelezően elhelyezendő üveg (fehér és színes), papír és műanyag hulladék.
6. Inert hulladék: az a hulladék, amely nem megy át jelentős fizikai, kémiai vagy biológiai átalakuláson. Jellemzője, hogy vízben nem oldódik, nem ég, illetve más fizikai vagy kémiai módon nem reagál, nem bomlik le biológiai úton, vagy nincs kedvezőtlen hatással a vele kapcsolatba kerülő más anyagra oly módon, hogy abból környezetszennyezés vagy emberi egészség károsodása következne be, további csurgaléka és szennyezőanyag-tartalma, illetve a csurgalék ökotoxikus hatása jelentéktelen, így nem veszélyeztetheti a felszíni vagy felszín alatti vizeket.
7. Nagy darabos hulladék (lom): a településen a háztartásokban keletkezett azon hulladék (háztartási berendezési, felszerelési tárgyak, eszközök és anyagok), amely a közszolgáltatás keretében rendszeresített gyűjtőedényzetben nem helyezhető el úgy, hogy a gyűjtőedény zárható és rendeltetésének megfelelően használható maradjon.
8. Építési törmelék: építésből, bontásból származó anyag, feltéve, hogy az nem veszélyes hulladék.
9. Bio hulladék: a szerves komposztálható konyhai és kerti, valamint ehhez hasonló hulladék.
10. Hasznosítható hulladékok: azok az anyagok, amelyek anyaguk szerint értékesítésbe vihetők, szelektálásuk esetén akár eredeti funkciójuktól eltérő célra hasznosíthatók.
11. Maradék hulladék: azok a visszamaradt anyagok, amelyeket újrahasznosítani nem lehet, így ártalmatlanításuk lerakással történik.
12. Biológiailag lebontható hulladék (biohulladék): minden szervesanyag-tartalmú hulladék, ami anaerob vagy aerob módon (mikroorganizmusok, talajélőlények vagy enzimek segítségével) lebontható.
13. Hulladékgyűjtő sziget (gyűjtősziget): a háztartásokban keletkező hasznosításra alkalmas, különböző fajtájú, elkülönítetten gyűjtött háztartási hulladék begyűjtésére szolgáló, lakóövezetben, közterületen kialakított, felügyelet nélküli, folyamatosan rendelkezésre álló begyűjtőhely, szabványosított edényzettel, amely edényzet kizárólag a rajta egyértelműen megjelölt fajtájú települési szilárd hulladék szelektív begyűjtésére szolgál, a közszolgáltatást igénybe vevők részére.
14. Felállítási hely: az egyes ingatlanokon belül felállított hulladékgyűjtő edények helye.
15. Ürítési hely: az a hely (többnyire közterület), ahol a hulladékgyűjtő edények gépjárműre történő ürítése történik.
16. Ártalmatlanító-hely: a települési szilárd hulladék ártalmatlanítását szolgáló, kizárólag erre a célra létesített és az önkormányzat által kijelölt lerakóhely, létesítmény.
17. Hulladéklerakó telep (hulladéklerakó): műszaki védelemmel létesített, folyamatos ellenőrzést biztosító rendszerrel ellátott, a települési szilárd hulladék föld felszínén vagy földben történő ártalmatlanítására szolgáló műtárgyak és kiszolgáló létesítmények összessége.
18. Hulladékkezelő: aki a települési szilárd hulladékot gazdasági tevékenysége körében az ingatlantulajdonostól átveszi, kezeli, begyűjti, elszállítja, tárolja, hasznosítja, illetve ártalmatlanítja.
19. Hulladékkezelési engedély: a környezetvédelmi hatóság által a települési hulladékkal kapcsolatos tevékenységek végzésének feltételeiről szóló 213/2001. (XI. 14.) Korm. rendelet 20. § (1) bekezdésében foglalt tevékenységek, vagy tevékenység valamelyike végzésének engedélyezésére vonatkozó okirat.
20. Hasznosítás: a települési szilárd hulladéknak vagy valamely összetevőjének a termelésben vagy a szolgáltatásban történő hasznosítása.
21. Hulladékkezelési közszolgáltatás: a rendelet hatálya alá tartozó települési szilárd hulladéknak az ingatlantulajdonosoktól a közszolgáltató által történő rendszeres begyűjtése, elszállítása, a hulladék egyes összetevőinek elkülönítetten történő gyűjtése, ártalmatlanítása, valamint hulladékkezelő telep, hulladéklerakó, hulladékgyűjtő udvar és hulladékgyűjtő sziget létesítése és működtetése.
22. Hulladékkezelési tevékenység: a hulladék gyűjtése, begyűjtése, szállítása, előkezelése, tárolása, hasznosítása és ártalmatlanítása.
23. Szállítás: a települési szilárd hulladék telephelyen kívüli mozgatása, beleértve a szállítmányozást és a fuvarozást is.
24. Ártalmatlanítás: a települési szilárd hulladék okozta környezetterhelés csökkentése, környezetet veszélyeztető, szennyező, károsító hatásának megszüntetése, kizárása, amely történhet hulladéklerakóban történő lerakással, termikus ártalmatlanítással és más kémiai, biológiai vagy fizikai eljárással.
25. Hasznosítóhely: a települési szilárd hulladéknak vagy valamely összetevőjének a termelésben vagy a szolgáltatásban történő felhasználására szolgáló, kizárólag erre a célra létesített és az önkormányzat által erre kijelölt létesítmény;
26. Közterület: közhasználatra szolgáló minden olyan állami vagy önkormányzati tulajdonban álló földterület, amelyet a rendeltetésének megfelelően bárki használhat, és az ingatlan-nyilvántartás ekként tart nyílván, továbbá egyéb ingatlanoknak a közhasználat céljára átadott területrésze.
27. Járda: gyalogos közlekedésre szolgáló útterület, amely általában az ingatlan telekhatárától az úttest széléig terjed.
28. Járdához tartozó terület: A járda területén kívül a szilárd útburkolattal ellátott területrész és a járdaszegély között változó szélességű, és minőségű (pl. még üres, füves rész vagy virágos) sáv.
29. Úttest: járművek közlekedésére szolgáló útterület, függetlenül annak szélességétől és az útburkolat minőségétől.
30. Tisztántartás: az egyes ingatlanok és közterületek tisztaságának megőrzése, takarítása, hó- és síkosság mentesítése, portalanítása, zöldterületek kaszálása.
31. Lomtalanítás alá tartozó települési szilárd hulladék: az alkalmilag képződött települési szilárd hulladék, amely a közszolgáltató által rendszeresített gyűjtőedényzetben mérete miatt nem helyezhető el;
32. Ingatlantulajdonos: az a természetes vagy jogi személy, illetve jogi személyiséggel nem rendelkező szervezet, akinek/amelynek tulajdonában, birtokában, vagy használatában levő ingatlanon települési szilárd hulladék keletkezik.
33. Közszolgáltató: Csapi község közigazgatási területén a települési szilárd hulladékkal kapcsolatos helyi közszolgáltatás ellátására az e rendelet szerint kizárólagosan feljogosított hulladékkezelő a Saubermacher-Pannonia Hulladékgyűjtő Kft., aki a község területén a települési szilárd hulladékkal kapcsolatos hulladékkezelési közszolgáltatás ellátására a mindenkor hatályos jogszabályok előírásainak megfelelő eljárás lefolytatásával, a rendeletben meghatározott időtartamra kizárólagos jogot szerzett vállalkozást - jelen rendeletben nevesített - jogi személy.
34. Közszolgáltatási díj: az önkormányzat rendeletében meghatározott a rendelet hatálya alá tartozó települési szilárd hulladékkal összefüggő hulladékkezelési közszolgáltatás igénybevételéért az ingatlantulajdonos által a Közszolgáltatónak fizetendő, a jelen rendeletben meghatározott díjfizetési időszakra vonatkozóan megállapított díj.

**II. Az ingatlanok és közterületek tisztántartása**

2.§.(1)A község területén lévő ingatlanok tulajdonosai, tényleges használói kötelesek ingat-

 lanukat rendben tartani, gyomtól, gaztól, szeméttől megtisztítani.

 (2)Az önkormányzat tulajdonában álló közterületek rendszeres tisztántartásáról, portala-

 nításáról, általános jellegű takarításáról, síkosságmentesítéséről, szeméttárolók kihe-

 lyezéséről és ürítéséről az önkormányzat gondoskodik.

 (3) Magánszemélyek, jogi személyek, jogi személyiséggel nem rendelkező egyéb szerve-

 zetek tevékenysége következtében közterületen keletkezett szennyeződés megszűnte-

 tése az azt okozó szerv, illetve személy feladata.

3.§.(1) Az ingatlan előtti járda tisztántartása az ingatlan tényeleges használójának, illetve tu-

 lajdonosának kötelezettsége.

 Ez a kötelezettsége kiterjed a hóeltakarítással, a síkosság megszüntetésével kapcsola-

 tos feladatokra is.

* 1. Köztisztasági szempontból járdának minősül az a gyalogos közlekedésre szolgáló, kiépített vagy kiépítetlen terület, amely az ingatlan telekhatárától az úttest széléig terjed. Ha a járda területén a szilárd útburkolattal ellátott területrész mellett a járdaszegélyig még füves rész, vagy virágos sáv van, az egész területet a járdához tartozónak kell tekinteni.

 (3) A járda síkosság-mentesítést úgy kell elvégezni, hogy abból baleset ne származhasson.

4.§.(1) A közterületen lévő árkok, nyitott csatornák, folyókák, átereszek tisztántartása, a

 csapadékvíz akadálytalan elfolyásának biztosítása – az ingatlana előtti szakaszra ter-

 jedően – az ingatlan tulajdonosának, tényleges használójának kötelessége.

 (2) Járműbehajtók átereszeinek építése, karban és tisztántartása minden esetben az ingatlan

 használójának, tulajdonosának a kötelessége.

 (3) A csapadékvíz elvezető árokba szennyezett (olajos, vegyszeres stb.) vizet, az ingatla-

 non keletkezett szennyvizet bevezetni tilos !

 (4) A csapadékvíz zavartalan elfolyását akadályozó anyagot (szemetet, papírt, törmeléket)

 a csapadékvíz elvezető árokba elhelyezni tilos !

5.§.(1) Építési területen, az építkezés közvetlen környékén az építést végző kivitelezőnek kell

 biztosítani a tisztaságot.

 (2) Közterületen építési, bontási anyagot elhelyezni csak a polgármester előzetes hozzájárulásával, az általa engedélyezett módon és ideig szabad.

 (3) Közterületre kihordott szemetet vagy építési törmeléket az érintett ingatlan tulajdonosa

 köteles felszólítást követően saját költségén összetakarítani, illetve elszállítani.

 (4) Közterületen szennyező anyagot csak oly módon szabad szállítani, hogy a közterület

 ne szennyeződjön. Ha szállítás közben a terület mégis szennyeződik, a szállítást végző

 köteles a szennyeződést eltávolítani és a további szennyeződést megakadályozni.

6.§.(1) Vállalkozói tevékenység ellátásához, magángazdálkodáshoz szükséges gépek, jármű-

 vek tárolása közterületen tilos!

 (2) Alkalmi jelleggel igénybevett közterület tisztántartása az alkalmi használó kötelessége.

7.§ Közterületen hirdetményt, plakátot csak az e célra rendszeresített helyen szabad elhelyezni. Tilos az építményeket, kerítéseket, élőfákat bármilyen felirattal megrongálni.

8.§ Szemetet, hulladékot csak az arra a célra rendszeresített és felállított szeméttárolóba szabad elhelyezni.

 **III. Települési szilárd hulladékkal kapcsolatos közszolgáltatás**

9.§. (1)**[[1]](#footnote-1)** Csapi község közigazgatási területén a települési szilárd hulladékkezelési közszolgáltatás körében, a közszolgáltató szállítóeszközéhez rendszeresített gyűjtőedényben, a közterületen vagy az ingatlanon összegyűjtött és a közszolgáltató rendelkezésére bocsátott települési szilárd hulladék elhelyezés céljára történő rendszeres elszállítására kizárólagosan jogosult hulladékkezelő a VIRIDIS– PANNÓNIA Hulladékgazdálkodási Közszolgáltatási Nonprofit Kft. 8800 Nagykanizsa, Vár út 5.- amely a kötelező közszolgáltatónak minősül – (továbbiakban: Közszolgáltató). A Közszolgáltató, Csapi község közigazgatási területén a települési szilárd hulladékkal kapcsolatos kötelező helyi közszolgáltatás teljesítésére jogosult, illetőleg kötelezett 2017. 04. 30. napig, a 2007. április 30. napján kötött szerződés alapján. A Közszolgáltató végzi Csapi községben a települési szilárd és lakossági hulladékainak gyűjtését és szállítását és gondoskodik a szilárd nem veszélyes hulladék – környezetvédelmi hatóság által engedélyezett összetételű és mennyiségű – elhelyezéséről és ártalmatlanításáról.

 (2) A szolgáltató a háztartási hulladék elszállítását az önkormányzattal kötött hulladék-

 kezelési közszolgáltatási szerződés alapján végzi. A szerződés e rendelet 2. sz.

 mellékletét képezi.

(3) A szolgáltató Csapi község belterületén hetente, minden hét csütörtöki napján gondoskodik a háztartásokban keletkezett szilárd hulladék gyűjtéséről és elszállításáról.

 (4) A Csapi községben lakóingatlannal, illetve üdülővel rendelkező tulajdonosok,

 illetve a lakó és üdülő ingatlant használók kötelesek az önkormányzat által szervezett

 közszolgáltatást igénybe venni.

 (5)**[[2]](#footnote-2)** A közszolgáltató a „hulladékgazdálkodási közszolgáltatás végzésének feltételeiről” szóló 385/2014.(XII.31.) korm.rendelet, valamint az Önkormányzat által kiállított igazolás alapján biztosítja az edények választhatóságát.

(6)**[[3]](#footnote-3)** A szabvány gyűjtőedényen az ingatlanhasználó beazonosításához szükséges adatokat az ingatlanhasználónak fel kell tüntetnie (név, utca, házszám) úgy, hogy az a későbbiek során eltávolítható legyen az edényzetről.

|  |
| --- |
| 9/A.§**[[4]](#footnote-4)** (1) Az önkormányzati igazolás alapján igényelhető gyűjtőedény használatára való jogosultságát az ingatlanhasználó köteles az Önkormányzat által kiállított igazolás alapján a Közszolgáltató felé igazolni. (Lakcímnyilvántartás alapján, valóságnak megfelelő aktuális.) |
| (2) Az önkormányzati igazolás alapján igényelhető gyűjtőedény használatára kizárólag azon ingatlanhasználó jogosult, aki: |
| a) a Hulladékgazdálkodási Közszolgáltatási Szerződés 1. számú mellékletében meghatározott feltételeknek megfelel, |
| b) az a) pontban meghatározott feltételeknek megfelelve rendelkezik az Önkormányzat által erre vonatkozóan kiállított igazolással, |
| c) rendelkezik az önkormányzati igazolás alapján igényelhető szabványos, a Közszolgáltató hulladékgyűjtő gépjárműveihez rendszeresített gyűjtőedénnyel, |
| d) hiánytalanul kitöltött és aláírt Hulladékelszállítási Közüzemi Megállapodással rendelkezik, |
| e) a rendszeres hulladékelszállítást nem szünetelteti, |
| g) az érintett ingatlanra vonatkozóan nincs lejárt tartozása, |
| h) az általa korábban használt hulladékgyűjtő edényzetet - az Önkormányzat által kiállított igazolás átvételekor - az Önkormányzatnál kitisztított állapotban leadta. |
| (3) A Közszolgáltató köteles az önkormányzati igazolás és a hiánytalanul aláírt Hulladékelszállítási Közüzemi Megállapodás birtokában 45 napon belül módosítani a számlázási adatokat. |

10.§. (1) A 9.§.-ban megjelölt szolgáltató köteles Csapi községben a települési szilárd

 hulladék gyűjtésével, szállításával és elhelyezésével kapcsolatos feladatok teljes körű

 ellátására az önkormányzattal kötött szerződés alapján, az abban foglaltak szerint.

 (2) A szolgáltató valamennyi belterületi ingatlan tekintetében rendszeresen köteles

 teljesíteni.

(3) Ha a teljesítés a szolgáltató hibájából marad el, köteles a szemetet a következő munkanapon elszállítani.

11.§.(1) Szolgáltató biztosítja a közszolgáltatás teljesítéséhez szükséges személyi és tárgyi

 feltételeket, valamint az ügyfelek számára könnyen hozzáférhető ügyfélszolgálati

 rendszert.

(2) Csapi Község Önkormányzata köteles a közszolgáltatás folyamatos ellátásához

 szükséges információkat a szolgáltató részére biztosítani, a településen megszervezés-

 re kerülő közszolgáltatások összehangolását elősegíteni.

 (3) Az önkormányzat rendszeresen tájékoztatja a lakosságot a hulladékkezeléssel kapcso-

 latos feladatokról és tudnivalókról.

12.§. (1) A hulladékgyűjtő edények kihelyezése a szállítási napokon az ingatlantulajdonosok

 kötelessége. Az edényeket az út szélére úgy kell kihelyezni úgy, hogy szállítójárművel

 megközelíthetők legyenek, de a közlekedést ne akadályozzák.

 (2) Az ingatlan tulajdonosa vagy használója a hulladékot az erre a célra rendszeresített gyűjtőedényben vagy (többlethulladék esetén) az e célra szolgáló a Szolgáltató emblémájával ellátott műanyag zsákban köteles kihelyezni.

 (3) A szolgáltatást végző dolgozóknak a gyűjtőedények megrongálása nélkül kell a szállítással kapcsolatos feladatokat ellátni.

13.§. (1) A gyűjtőedényeket más célra felhasználni nem szabad, azokat az ingatlantulajdonosok kötelesek tisztán tartani.

 (2) Szemetet felhalmozni nem szabad, azt a meghatározott szállítási napon elszállítás céljából ki kell helyezni.

 (3) A gyűjtőedényekben mérgező, robbanó, veszélyes hulladékot elhelyezni tilos! Amennyiben a szolgáltatást végző dolgozó azt észleli, hogy az edényben ilyen anyagot helyeztek el, annak elszállítását megtagadja.

|  |
| --- |
| 13/A.§**[[5]](#footnote-5)** (1) Az ingatlanhasználó az elkülönített hulladékot az elhelyezés céljára kijelölt hulladékgyűjtő szigeten, hulladékgyűjtő udvaron a hulladékfajta szerinti elkülönítésére szolgáló gyűjtőedényben, valamint házhoz menő elkülönített hulladékgyűjtés során az erre rendszeresített gyűjtőzsákban köteles elhelyezni.  |
| (2) A hulladékgyűjtő szigeteken, udvaron, házhoz menő elkülönített (szelektív) hulladékgyűjtés során az erre rendszeresített gyűjtőzsákban kizárólag az azokon megjelölt feliratoknak megfelelő anyagú hulladékokat szabad elhelyezni. |
| (3) Az ingatlanhasználó köteles a házhoz menő elkülönített hulladékgyűjtéshez biztosított zsákokat átvenni, ezen kötelezettség alól kivételt képez az az eset, ha az ingatlan használója a Közszolgáltató nyilvántartása szerint szünetelteti a hulladékelszállítását.  |
| (4) Az ingatlanhasználó az elkülönített hulladékok részét képező papír, műanyag és fém hulladékokat a házhoz menő elkülönített gyűjtéssel során rendelkezésre bocsátott hulladékgyűjtő zsákba az alábbiak szerint köteles külön gyűjteni úgy, hogy: |
| a) a papírhulladékot a kék színű, a Közszolgáltató által biztosított zsákba helyezi; |
| b) a műanyag, valamint a fém hulladékot együttesen a sárga színű, a Közszolgáltató által biztosított zsákba helyezi. |
| Az elkülönítetten gyűjtött papír, műanyag és fém hulladékokat tartalmazó gyűjtőzsákok ürítése a Közszolgáltató által készített szállítási naptárnak megfelelően történik. |
| (5) A Közszolgáltatón kívül más személy számára tilos az elkülönített gyűjtésre szolgáló gyűjtőszigeteken, valamint a házhoz menő elkülönített gyűjtéshez biztosított zsákokban elhelyezett hulladékok eltávolítása, ezen anyagok kizárólagos tulajdonosa a Közszolgáltató.  |
| (6) Gyűjtősziget használata esetén az elkülönített hulladékoknak az elhelyezés céljára szolgáló helyre történő szállításáról az ingatlanhasználó gondoskodik. Az elkülönített hulladékot a kijelölt helyen úgy kell elhelyezni, hogy az más hulladékfajtával ne keveredjen és a környezetet ne szennyezze.  |
| (7) Az elkülönítetten gyűjtött hulladék elhelyezésére szolgáló gyűjtőzsákok elhelyezéséről, azok ürítéséről a Közszolgáltató; a gyűjtőszigetek és környékük tisztán tartásáról, a hó és síkosság mentesítéséről az Önkormányzat gondoskodik.  |
| (8) Az elkülönítetten (szelektív) gyűjtött hulladékok gyűjtésére szolgáló gyűjtőzsákot a szállítás napján kell kihelyezni a közterületre reggel 6.30 időpontig. |
| (9) Az elszállítandó hulladékot úgy lehet a közterületre kihelyezni, hogy az a jármű és a gyalogos forgalmat ne akadályozza, a zöldterületeket és a növényzetet ne károsítsa, illetve ne járjon baleset vagy károkozás veszélyének előidézésével, a begyűjtő szállítóeszköz által jól megközelíthető legyen. |
| (10) A Közszolgáltató jogosult az elszállítást megelőzően ellenőrizni az ürítésre az ingatlan elé kihelyezett elkülönítetten gyűjtött hulladékok gyűjtésére szolgáló gyűjtőzsákok tartalmát. |
| (11) Amennyiben a gyűjtőzsákban nem a megfelelő elkülönítetten gyűjtött hulladék került elhelyezésre, úgy a Közszolgáltató az ingatlanhasználót felszólítja a hulladékgyűjtés szabályainak jövőbeni betartására.  |
| (12) Ha a Közszolgáltató felszólítását követően az ingatlanhasználó egy éven belül újabb alkalommal a hulladékgyűjtés szabályait sérti oly módon, hogy az elkülönítetten gyűjtött hulladék gyűjtésére szolgáló gyűjtőedényben vagy zsákban nem a megfelelő hulladékot helyezi el, és ezt a Közszolgáltató észleli, úgy a Közszolgáltató a hulladékgyűjtés szabályainak megsértését jelzi a jegyző részére, egyidejűleg kezdeményezi közösség elleni magatartás vétsége miatti bírság kiszabását. |
| (13) Az elkülönítetten gyűjtött hulladék elhelyezésére szolgáló gyűjtőzsákok használatának rendjéről a Közszolgáltató köteles tájékoztatást adni az ingatlanhasználóknak. |
| (14) A házhoz menő elkülönített hulladékgyűjtést a ingatlanhasználó részére biztosított zsákok átadását követően, valamint - a Közszolgáltató által elkészített - szállítási naptárban feltüntetett időponttól kötelező igénybe venni. |

14.§ Csapi község közigazgatási területén hulladéklerakó nem működik, ezért szemét bármely településrészen történő lerakása tilos.

15.§ (1) A vállalkozási tevékenységet folytató magánszemélyekkel, illetve jogi személyekkel az egyéb- nem háztartási – hulladék elszállítására a szolgáltatást végző külön megállapodást köt.

(2) Akinél rothadó vagy bűzös hulladék keletkezik, annak elszállításáról haladéktalanul köteles gondoskodni.

**IV. A község belterületén az avar és kerti hulladékok nyílttéri égetése**

17.§ A község területén az avar és kerti hulladék nyílttéri égetését Csapi Község Önkormányzatának többször módosított – a helyi környezetvédelemről a közterület rendjéről, a település tisztaságáról és a szervezett köztisztasági, kéményseprő közszolgáltatás igénybevételéről szóló - 8/1996. (V.28. ) rendelete szabályozza.

**V. A közszolgáltatási díj meghatározása**

18.§ **[[6]](#footnote-6)** ~~(1) A települési szilárd hulladékkezelési közszolgáltatás igénybevételére köteles, illetve a közszolgáltatást igénybe vevő ingatlantulajdonosnak települési hulladékkezelési közszolgáltatási díjat (továbbiakban: közszolgáltatási díjat) kell fizetnie.~~

~~(2) Az ingatlantulajdonos változása esetén a közszolgáltatás díját a Közszolgáltatónak történt bejelentése hónapjának utolsó napjáig a korábbi, azt követően pedig az új tulajdonos köteles megfizetni.~~

19.§ **[[7]](#footnote-7)** ~~(1) A Közszolgáltató a közszolgáltatási díjat a mindenkor érvényes jogszabályok szerint határozza meg.~~

~~(2) A közszolgáltatás díjában jelenik meg az e rendelet szerint végzett karácsonyfa begyűjtés, a nagydarabos lomtalanítás, a szelektív hulladékgyűjtő szigetek költsége.~~

~~(3) A közszolgáltatási díj megállapítása - a díj kiszámítására vonatkozó előírások alapján - általános forgalmi adó nélkül számított egységnyi díjtételek meghatározásával történik. Az egységnyi díjtételt az indokolt költségek, ráfordítások és a tartós működéshez szükséges nyereség összege és a várható szolgáltatási mennyiség hányadosaként kell megállapítani.~~

VI. A fizetendő díj megállapítása

20. § **[[8]](#footnote-8)** (1) A közszolgáltatási díj rendelkezésre állási díjból és ürítési díjból áll.

(2) A rendelkezésre állási díj

- a számlázási, díjbeszedési költségek,

- a környezetvédelmi kiadások és ráfordítások, különösen a környezetvédelmi hatóság eljárásáért fizetett illeték, vagy igazgatási szolgáltatási díj, a jogszabályon alapuló környezetvédelmi kötelezettségek teljesítése érdekében végzett beruházások, illetve mérések és vizsgálatok költségei,

- a közszolgáltatás teljesítéséhez használt létesítmények, eszközök elhasználódásából eredő, azok felújítását, pótlását, korszerűsítését, bővítését, rekonstrukcióját szolgáló kiadások és ráfordítások ellenértékéből áll.

(3) A rendelkezésre állási díj éves díj, amelyet a közszolgáltatás igénybevételére kötelezett tulajdonos önálló ingatlanonként, a szolgáltatás igénybevételének mértékétől függetlenül köteles megfizetni.

(4) Az ürítési díj a hulladékkezelés és hulladékszállítás teljes folyamatának a rendelkezésre állási díjban nem fedezett minden egyéb költsége és indokolt ráfordítása ellenértékéből áll.

(5) Az ürítési díj a díjfizetési időszak ürítési száma, a választott tárolóedény térfogata (liter) és az egységnyi díjtétel szorzata.

20/A § **[[9]](#footnote-9)** (1) Szüneteltethető a közszolgáltatás igénybevétele azokon az ingatlanokon, amelyeken folyamatosan legalább 90 napig senki sem tartózkodik és emiatt hulladék sem keletkezik. Szüneteltetés esetén az ingatlan tulajdonosát alapdíj fizetési kötelezettség terheli.

1. (2) A szüneteltetésre vonatkozó igényt az ingatlantulajdonos írásban köteles bejelenteni a Közszolgáltatónak, a szünetelés kívánt kezdő időpontja előtt, legalább 30 nappal megelőzően és a közüzemi számlákkal utólag igazolni a szüneteltetés tényét.
2. (3) Ha a szünetelés (1) bekezdés szerinti feltételeiben változás következik be, az ingatlantulajdonos ezt írásban, haladéktalanul köteles a Közszolgáltatónak bejelenteni.
3. (4) A szüneteltetés idejére már kiszámlázott ürítési díjat a közszolgáltató a közüzemi számlákkal való igazolás benyújtását követően, utólag írja jóvá.

(5)**[[10]](#footnote-10)** Szüneteltetni csak aláírt Hulladékelszállítási Közüzemi Megállapodás megléte esetén lehetséges. A szüneteltetés megkezdése előtt, illetve időtartama alatt a ingatlanhasználónak nem lehet 180 napot meghaladó lejárt tartozása.

**VII. A közszolgáltatási díj fizetési módjának és fizetésének meghatározása**

21.§ (1) A közszolgáltatási díjat annak az ingatlantulajdonosnak kell megfizetni, aki a jelen rendeletben foglaltak szerint a hulladékkezelési közszolgáltatás igénybevételére köteles.

(2) A közszolgáltatási díj fizetésére kötelezettek a hulladékszállítás díját számla ellenében - a (3) bekezdés kivételével - negyedévente kötelesek megfizetni.

(3) A jogi személyek, a jogi személyiséggel nem rendelkező gazdálkodó szervezetek, vagy a jogi személyiségek helyi szervezetei, egyéni vállalkozók a hulladékszállítás díját havonta utólag fizetik meg.

(4) Amennyiben a közszolgáltatásba bekapcsolt ingatlannak több tulajdonosa van, akkor a tulajdonosoknak kell közölni, hogy közülük kinek a nevére és címére kerüljön kiállításra a szolgáltatási számla. Ha a tulajdonosok a közszolgáltatóval ezt nem közlik, akkor a közszolgáltató vagy a legnagyobb tulajdoni hányaddal rendelkező tulajdonos, vagy az azonos tulajdoni hányaddal rendelkező tulajdonosok közül az ingatlan-nyilvántartásban első helyen bejegyzett tulajdonos nevére és címére állítja ki a szolgáltatási számlát.

1. A közszolgáltatás díját a számlán feltüntetett fizetési határidőig kell kiegyenlíteni. A közszolgáltatási díj késedelmes megfizetése esetén a Közszolgáltató késedelmi kamatot érvényesíthet.

(6) A közszolgáltatási díjat tartalmazó számla adataival és összegével kapcsolatban az ingatlantulajdonos a Közszolgáltatónál írásban kifogást emelhet. A kifogásnak a számla kiegyenlítésére vonatkozó kötelezettség teljesítésére halasztó hatálya nincs. A kifogásra, annak kézhezvételétől számított 15 napon belül a Közszolgáltató válaszolni köteles.

(7)**[[11]](#footnote-11)** Amennyiben a közszolgáltatásba bevont ingatlanon nem biztosított a Közszolgáltató által küldött küldemények átvétele, úgy az ingatlan tulajdonosának kötelezettsége olyan magyarországi postai címet megadni a Közszolgáltató részére, ahol maradéktalanul biztosított a Közszolgáltató által küldött küldemények átvétele.

(8)**[[12]](#footnote-12)**  Közszolgáltató biztosítja a közszolgáltatás teljesítéséhez szükséges személyi és tárgyi feltételeket, valamint az ügyfelek számára könnyen hozzáférhető ügyfélszolgálati rendszert (kizárólag magyar nyelven).

**22. §**

(1) Túlszámlázás esetén a többletösszeget és annak időarányos kamatait a Közszolgáltató visszafizeti vagy az ingatlantulajdonos írásbeli kérelmére azt a soron következő, esedékes díjfizetési kötelezettségbe beszámítja.

(2) Nem tagadhatja meg a közszolgáltatási díj megfizetését az, aki a települési szilárd hulladékkal kapcsolatos kötelezettségeit nem teljesíti, feltéve, hogy a Közszolgáltató a közszolgáltatást felajánlja, illetve a közszolgáltatás teljesítésére vonatkozó rendelkezésre állását igazolja.

(3) A hulladékkezelési közszolgáltatás igénybevételéért az ingatlantulajdonost terhelő díjhátralék adók módjára behajtható köztartozás.

(4) Az esetleges szolgáltatási díj hátralékot a NAV (Nemzeti Adó- és Vámhivatal) hajtja be a kötelezett ingatlantulajdonostól

(5) Nem tagadható meg a közszolgáltatás díjának megfizetése, ha a Közszolgáltatót a közszolgáltatással kapcsolatos kötelezettsége teljesítésében az időjárás vagy más elháríthatatlan ok akadályozta és a Közszolgáltató az akadály elhárítását követően a legközelebbi gyűjtési napig pótolta a mulasztását.

**VIII. Adatkezelésre vonatkozó előírások**

**22/B.§ [[13]](#footnote-13)**

(1) A közszolgáltató a közszolgáltatással összefüggő személyes adatok kezelésére a hulladékgazdálkodásról szóló 2000. évi XLIII. törvény 23.§ g) pontja alapján jelen önkormányzati rendeletben foglalt mértékben és terjedelemben jogosult.

(2) A közszolgáltató a közszolgáltatással összefüggésben az alábbi személyes adatok kezelésére jogosult: - közszolgáltatást igénybevevő neve, lakcíme, születési helye és ideje, anyja neve.

(3) A közszolgáltató megfelelő technikai és szervezési intézkedésekkel köteles gondoskodni az adatok biztonságáról. Az adatokat védeni köteles különösen a jogosulatlan hozzáférés, megváltoztatás, nyilvánosságra hozás vagy törlés, illetőleg sérülés vagy megsemmisülés ellen.

(4) A közszolgáltató a közszolgáltatással összefüggő személyes adatokat az ingatlantulajdonos azonosítására, jogszabályban előírt ellenőrzések végrehajtásával kapcsolatos feladatok ellátására, számlázására, postázására, közüzemi díjhátralékok behajtására használhatja fel.

(5) A közszolgáltató nem jogosult az általa kezelt közszolgáltatással összefüggő személyes adat nyilvánosságra hozatalára.

**IX. Záró rendelkezések**

23.§. (1) E rendelet 2013. április 1. napján lép hatályba.

 (2) E rendelet kihirdetéséről a jegyző a helyben szokásos módon gondoskodik.

 (3) E rendelet hatályba lépésével egyidejűleg a Csapi Község Önkormányzat Képviselő-testületének többször módosított – a helyi környezetvédelemről a közterület rendjéről, a település tisztaságáról és a szervezett köztisztasági, kéményseprő közszolgáltatás igénybevételéről - 8/1996. (V.28.) rendeletének II. fejezetében szabályozott 5. §, 8 – 8/A., valamint 19. §-ai hatályukat veszítik.

Csapi, 2013. március 22.

|  |  |
| --- | --- |
| Dr. Tóth LászlóPolgármester | Pintérné Hegedüs Szilviajegyző |

Kihirdetve: 2013. március 25.

Pintérné Hegedüs Szilvia

jegyző

***Időközben bekövetkezett változásokkal egységes szerkezetbe foglaltam,***

***Csapi 2015-06-18-án.***

***Hegedüs Szilvia jegyző sk.***

1. Módosította a 8/2015. (VI.15.) rendelet. Hatályos 2015. július 1-től [↑](#footnote-ref-1)
2. Módosította a 8/2015.(VI.15.) rendelet. Hatályos 2015. július 1-től [↑](#footnote-ref-2)
3. Beiktatta a 8/2015.(VI.15.) rendelet. Hatályos 2015. július 1-től [↑](#footnote-ref-3)
4. Beiktatta a 8/2015.(VI.15.) rendelet. Hatályos 2015. július 1-től [↑](#footnote-ref-4)
5. Beiktatta a 8/2015.(VI.15.) rendelet. Hatályos 2015. július 1-től [↑](#footnote-ref-5)
6. Hatályon kívül helyezte a 8/2015.(VI.15.) rendelet. Hatálytalan 2015. július 1-től [↑](#footnote-ref-6)
7. Hatályon kívül helyezte a 14/2013. (XII. 16.) rendelet. Hatálytalan 2013. december 17-től [↑](#footnote-ref-7)
8. Beiktatta a 8/2015.(VI.15.) rendelet. Hatályos 2015. július 1-től [↑](#footnote-ref-8)
9. Beiktatta a 11/2013 (VII. 31.) rendelet. Hatályos 2013. augusztus 1-től [↑](#footnote-ref-9)
10. Beiktatta a 8/2015.(VI.15.) rendelet. Hatályos 2015. július 1-től [↑](#footnote-ref-10)
11. Beiktatta a 8/2015.(VI.15.) rendelet. Hatályos 2015. július 1-től [↑](#footnote-ref-11)
12. Beiktatta a 8/2015.(VI.15.) rendelet. Hatályos 2015. július 1-től [↑](#footnote-ref-12)
13. Beiktatta a 14/2013. (XII. 16.) rendelet. Hatályos 2014. január 1-től [↑](#footnote-ref-13)